**STALŲ, PAGAL PROJEKTĄ „TŪKSTANTMEČIO MOKYKLOS II“,** **PIRKIMO PAGRINDINĖ SUTARTIS**

20­­\_\_ m. ............................. d. Nr. ...............

Kaunas

*(Nurodyti Vartotojo pavadinimą)* (toliau – Vartotojas), atstovaujama (-as) *(nurodyti pareigas, vardą, pavardę),* veikiančio (-ios) pagal *(nurodyti ir veikimo Vartotojo vardu pagrindą (pvz., įstatai / nuostatai, prokūra, įgaliojimas*), ir *(nurodyti Tiekėjo pavadinimą)* (toliau – Tiekėjas), atstovaujamas (-a) *(nurodyti pareigas, vardą, pavardę)*, veikiančio (-ios) pagal *(nurodyti ir veikimo Tiekėjo vardu pagrindą (pvz., įstatai / nuostatai, prokūra, įgaliojimas)*, toliau Vartotojas ir Tiekėjas vadinami Šalimis, vadovaudamiesi (-osi) 20\_\_......................... d. preliminariąja sutartimi Nr. ............., sudarė šią pagrindinę sutartį (toliau – Sutartis).

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Konkurso sąlygos** – Kauno miesto savivaldybės administracijos 202.. m. .......................... d. paskelbtas stalų, pagal projektą „Tūkstantmečio mokyklos II“, viešojo pirkimo atviras konkursas (pirkimo ID. ...........................; nuoroda į paskelbtus pirkimo dokumentus ..........................). Prekės perkamos įgyvendinat projektą „Tūkstantmečio mokyklos II“, projekto Nr. 10-012-P-0001, vykdomą pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis.

1.2. **Pagrindinė sutartis** – stalų, pagal projektą „Tūkstantmečio mokyklos II“, pirkimo sutartis (toliau – Sutartis), kurią sudaro Vartotojas ir Tiekėjas, vadovaudamiesi Preliminariosios sutarties nuostatomis.

1.3. **Pasiūlymas** – vadovaujantis Konkurso sąlygomis kiekvieno iš Tiekėjų parengtas ir Užsakovui nustatyta tvarka pateiktas įpareigojantis Tiekėjo Pasiūlymas.

1.4. **Prekės/Prekė**  – stalai (įskaitant jų pristatymą, sunešimą, sumontavimą), kurie atitinka techninę specifikaciją, nurodytą Sutarties 1 priede, kuris yra neatskiriama Sutarties dalis, ir kurie turi būti tiekiami Vartotojui pagal Sutartį.

1.5. **Prekių įkainiai** – Tiekėjo pasiūlyti, Preliminariosios sutarties 3 priede ir Sutarties 2 priede nurodyti Prekių įkainiai be pridėtinės vertės mokesčio (toliau – PVM).

1.6. **Prekių trūkumai** – Prekių perdavimo–priėmimo metu ar Prekių garantinio termino galiojimo metu Vartotojo ar (ir) trečiųjų asmenų nustatyti Prekių kokybės neatitikimai Sutarties ar (ir) įstatymų bei kitų teisės aktų reikalavimams, Prekių montavimo trūkumai, Prekių gedimai, paslėpti defektai, veiklos sutrikimai ar pan., dėl kurių Prekių nebūtų galima naudoti tam tikslui, kuriam Vartotojas jas ketino naudoti, arba dėl kurių Prekių naudingumas sumažėtų taip, kad Vartotojas, apie tuos trūkumus žinodamas, arba apskritai nebūtų tų Prekių pirkęs, arba nebūtų už Prekes mokėjęs tokio dydžio kainą;

1.7. **Preliminarioji sutartis** – 202... m. (*nurodyti mėnesį) (nurodyti dieną*) stalų pirkimo preliminarioji sutartis Nr. (*nurodyti*), kuri nustato sąlygas, taikomas pagrindinėms sutartims, sudarytoms Preliminariosios sutarties galiojimo laikotarpiu.

1.8. **Užsakymas** – atsiradus faktiniam Prekių poreikiui Vartotojo Tiekėjui teikiamas rašytinis (el. paštu) užsakymas tiekti Prekes, kuriame nurodomos konkrečios užsakomos Prekės ir jų kiekiai.

2. Sutartyje neapibrėžtos sąvokos aiškinamos, vadovaujantis Preliminariojoje sutartyje, Konkurso sąlygose ir teisės aktuose nustatytu reglamentavimu.

3. Šalių santykių dėl Prekių tiekimo, pristatymo, sunešimo, sumontavimo Preliminariosios sutarties reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Tiekėjas pareiškia ir garantuoja, kad Pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi.

5. Tiekėjas pareiškia ir garantuoja, kad:

5.1. jis turi visus leidimus, licencijas, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

5.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams ir tiekėjų kvalifikaciniams reikalavimams (jei taikoma), dokumentai ir (ar) nurodymai, kuriuos Tiekėjas pateikė dalyvaudamas Konkurse , Sutarties sudarymo metu ir (ar) pateiks jos vykdymo metu, yra tikri, teisingi ir neprieštarauja teisės aktų reikalavimams;

5.3. Sutartį vykdys tik tokią teisę turintys asmenys.

6. Kiekviena iš Šalių įsipareigoja iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne.

**III SKYRIUS**

**SUTARTIES DALYKAS IR TEISINIAI SANTYKIAI**

7. Tiekėjas pagal Vartotojo Užsakymą (-us) įsipareigoja laiku ir tinkamai Sutartyje ir jos 1 priede nustatytomis sąlygomis (reikalavimais) ir tvarka, savo lėšomis, rizika ir priemonėmis pristatyti, sunešti ir sumontuoti Sutartyje nurodytas Prekes adresu ............................... *(nurodyti Prekių pristatymo adresą)*, kurių įkainiai ir maksimalūs kiekiai nurodyti Sutarties 2 priede. Papildomas Prekėms taikomas garantinis terminas (viršijantis privalomą 2 metų garantinį terminą)– .... metų (*įrašyti Sutarties 1 priedo 4 punkto lentelėje nurodytą terminą (jei toks yra nurodytas)*.

8. Šalys aiškiai susitaria, kad Tiekėjo prievolė tiekti Prekes pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

9. Už Prekes Vartotojas sumoka pagal Sutartyje nurodytus Prekių įkainius (Sutarties 2 priedas), Sutartyje aptartomis sąlygomis ir tvarka.

**IV SKYRIUS**

**SUTARTIES KAINA**

10. Pradinės Sutarties vertė – ..................... Eur be PVM *(įrašoma Preliminariosios sutarties 3 priede nurodytų atitinkamo Tiekėjo (su kuriuo sudaroma Pagrindinė sutartis) Prekių įkainių be PVM ir kiekių sandaugų suma).* Sutarties kaina yra .............. Eur su PVM *( įrašoma Preliminariosios sutarties 3 priede nurodytų atitinkamo Tiekėjo (su kuriuo sudaroma Pagrindinė sutartis) Prekių įkainių ir kiekių sandaugų suma su PVM).*

Prekių įkainiai ir maksimalūs kiekiai pateikti Sutarties 2 priede. Į Prekių įkainius turi būti įskaičiuoti visi mokesčiai, išskyrus PVM, Prekių pristatymo, sunešimo, sumontavimo išlaidos ir visos kitos išlaidos, susijusios su Prekių tiekimu. Tiekėjas neturi teisės reikalauti padengti jokių išlaidų, viršijančių Prekių įkainius.

11. Sutarties 2 priede nurodyti Prekių įkainiai nustatyti vykdant Neatnaujintą tiekėjų varžymąsi Preliminariojoje sutartyje nustatyta tvarka. Sutarčiai taikoma fiksuoto įkainio kainodara. Sutarties 2 priede nurodyti Prekių įkainiai yra fiksuoti, nustatyti visam Sutarties galiojimo laikotarpiui ir nekeičiami, išskyrus jų peržiūrą pagal Sutarties 12 punkte nustatytas Prekių įkainių peržiūros taisykles.

12. Prekių įkainių peržiūros taisyklės:

12.1. Prekių įkainių perskaičiavimas inicijuojamas rašytiniu Šalies prašymu tuo atveju, jei Sutartis sudaryta anksčiau nei buvo perskaičiuoti Preliminariosios sutarties įkainiai, nurodyti Preliminariosios sutarties 3 priede, ir Sutartis dar galioja. Prekių įkainiai, nurodyti Sutarties 2 priede, perskaičiuojami (mažinami ar didinami) jiems taikant tą patį pagal Vartotojų kainų indeksą (VKI) apskaičiuotą kainų pokytį (padidėjimas arba sumažėjimas) (proc.), kuris buvo taikytas perskaičiuojant Preliminariosios sutarties Prekių įkainius.

12.2. Perskaičiuoti Prekių įkainiai įforminami rašytiniu Šalių susitarimu ne vėliau kaip per 10 kalendorinių dienų nuo prašymo pateikimo dienos. Susitarimas padidinti ar sumažinti Prekių įkainius ir atitinkamai, esant poreikiui, pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi.

12.3. Perskaičiuoti Prekių įkainiai taikomi tik toms Prekėms, kurios bus tiekiamos po susitarimo dėl Prekių įkainių perskaičiavimo įsigaliojimo. Prekėms, pristatytoms iki susitarimo dėl Preliminariosios sutarties įkainių perskaičiavimo įsigaliojimo, ir Prekių, patiektų pažeidus Prekių tiekimo terminus ir Tiekėjui nepateikus šių terminų praleidimą patvirtinančių objektyvių įrodymų, įkainiai nebus perskaičiuojami, jei jie didėja.

12.4. Atlikus Prekių įkainių perskaičiavimą, vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, 191 punkte nustatyta tvarka, patikslinami (didėja arba mažėja) Prekių įkainiai ir, esant poreikiui, patikslinama pradinės Sutarties vertė.

13. Prekėms taikytino PVM perskaičiavimas:

13.1. bet kuriuo Sutarties galiojimo laikotarpiu, kai Lietuvos Respublikos teisės aktais pakeičiamas Prekėms taikomo PVM tarifo dydis;

13.2. PVM pokyčio dydis yra proporcingas PVM tarifo pokyčio dydžiui;

13.3. suinteresuota Šalis raštu kreipiasi į kitą Šalį dėl PVM tarifo perskaičiavimo. Prekių įkainiai nekeičiami, atitinkamai perskaičiuojama tik PVM dalis. Susitarimai dėl Prekėms taikytino PVM perskaičiavimo įforminami raštu, Šalių suderinami ir laikomi sudėtine Sutarties dalimi;

13.4. pasikeitęs Prekėms taikytinas PVM tarifas taikomas tik po teisės akto, kuriuo pakeičiamas Prekėms taikomas PVM, įsigaliojimo tiekiamoms Prekėms.

Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas Pasiūlymą ir tokiu atveju Prekėms taikomas PVM nebus keičiamas.

14. Sutarties 2 priede nurodyti Prekių kiekiai yra maksimalūs. Vartotojas neįsipareigoja įsigyti visų Sutarties 2 priede nurodytų Prekių ar jų kiekių.

Vartotojas įsipareigoja pagal Sutarties 2 priede nustatytus Prekių įkainius sumokėti Tiekėjui už kokybiškas faktiškai pristatytas, Sutarties 1 priede nurodytas ir jame nurodytus reikalavimus atitinkančias Prekes.

Jeigu Sutarties galiojimo metu Tiekėjui Užsakymas nebus pateiktas, Tiekėjui nebus mokama jokia suma.

15. Galutinė kaina, kurią Vartotojas turi sumokėti Tiekėjui, priklauso nuo vykdant Sutartį įsigytų Prekių kiekio. Už Prekes, kurias Tiekėjas patiekia savavališkai nukrypdamas nuo Sutarties ar Užsakymo, neatlyginama.

**V SKYRIUS**

**ATSISKAITYMO TVARKA**

16. Prekės priimamos pagal Tiekėjo parengtą perdavimo ir priėmimo aktą, jį pasirašant abiejų Šalių atstovams.

Tiekėjas, pristatęs, sunešęs ir sumontavęs Užsakyme nurodytas Prekes, atitinkančias Sutarties 1 priede nurodytus reikalavimus, pateikęs Prekių dokumentaciją (Prekių surinkimo, naudojimo, priežiūros instrukcijas, garantijas ir pan.), pateikia Vartotojo paskirtam atsakingam asmeniui Prekių perdavimo ir priėmimo aktą, kuriame nurodomos faktiškai pristatytos ir sumontuotos Prekės, jų kiekis.

17. Vartotojas per 3 darbo dienas priima tinkamas ir tinkamai sumontuotas Prekes, pasirašydamas pristatytų Prekių perdavimo ir priėmimo aktą, kuriuo Vartotojas patvirtina priėmęs, o Tiekėjas – perdavęs Prekes.

 18. Vartotojas turi teisę pateikti pastabas, pretenzijas dėl patiektų Prekių kokybės, kiekio ar neatitikties Sutarties 1 priede nustatytiems reikalavimams ar jų montavimo trūkumų. Prekių, jų montavimo trūkumai nurodomi raštu (el. paštu). Tiekėjas per 5 darbo dienas ar kitą Vartotojo nurodytą protingą terminą nuo Vartotojo rašytinių pretenzijų elektroniniu paštu gavimo dienos privalo pašalinti Prekių, jų montavimo trūkumus, susijusius su netinkamai patiektomis ir (ar) sumontuotomis Prekėmis.

 19. Pagal suderintą (-us) ir Vartotojo pasirašytą (-us) Prekių perdavimo ir priėmimo aktą (-us) Tiekėjas per 5 darbo dienas pateikia sąskaitą faktūrą (-as), kurioje (-iose) nurodomos patiektos ir sumontuotos Prekės, jų kiekis, Sutarties numeris. Vartotojas atsiskaito už faktiškai pristatytas ir sumontuotas, Sutarties reikalavimus atitinkančias Prekes pagal Sutartyje nustatytus Prekių įkainius per 30 kalendorinių dienų nuo sąskaitos faktūros gavimo dienos. Sąskaitos faktūros Vartotojui teikiamos tik elektroniniu būdu:

19.1 elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Tiekėjas gali pateikti savo pasirinktomis elektroninėmis priemonėmis;

19.2. Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas privalo pateikti per Sąskaitų administravimo bendrąją informacinę sistemą (toliau – informacinė sistema „SABIS“). Svetainė pasiekiama adresu www.sabis.nbfc.lt;

19.3. Vartotojas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus Lietuvos Respublikos viešųjų pirkimų įstatymo (toliau – VPĮ) nustatytus išimtinius atvejus.

20. Vartotojas gali tiesiogiai atsiskaityti su subtiekėjais. Apie šią galimybę Vartotojas subtiekėją informuoja atskiru pranešimu per 3 (tris) darbo dienas nuo informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas informuoti Vartotoją. Tokiu atveju su Vartotoju, Tiekėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Tiekėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties vykdymo.

**VI SKYRIUS**

**PREKIŲ TIEKIMO TVARKA**

21. Tiekėjas per 3 darbo dienas po Sutarties įsigaliojimo privalo paskirti atsakingą asmenį, kuris bus atsakingas už Prekių tiekimą (atvežimą, sunešimą, sumontavimą), taip pat nurodyti jį pavaduojantį asmenį ir apie tai informuoti Vartotoją, nurodant šių asmenų kontaktinius duomenis.

22. Užsakymai teikiami Tiekėjo nurodytu elektroniniu paštu ir laikomi gautais po 24 (dvidešimt keturių) valandų nuo Užsakymo pateikimo.

23. Tiekėjas, gavęs Vartotojo Užsakymą, jame nurodytas Prekes pristato Sutarties 7 punkte nurodytu adresu, jas suneša ir sumontuoja Vartotojo nurodytose patalpose per Sutarties 1 priede nurodytą Prekių pristatymo ir sumontavimo terminą.

24. Sutarties vykdymo metu Tiekėjas, gavęs Vartotojo sutikimą, gali pristatyti kitų, nei nurodyta techninėje specifikacijoje (Sutarties 1 priedas), gamintojų ar pavadinimų (prekių ženklų (jeigu jie yra) Prekes, jei:

24.1. Prekių gamintojas nebegamina Sutartyje nurodytų Prekių. Tokiu atveju Sutartyje nurodytos Prekės turi būti pakeistos to paties ar kito gamintojo lygiavertėmis, tokių pačių ar geresnių specifikacijų Prekėmis, nedidinant Sutartyje nustatytų Prekių įkainių;

24.2. rinkoje pasirodo to paties gamintojo naujesni Prekių gaminiai, kurių specifikacija yra tokia pati ar geresnė už nurodytą Sutarties 1 priede, ir Tiekėjas sutinka pristatyti šias Prekes nedidinant Sutartyje nustatytų Prekių įkainių;

24.3. susidaro kitos objektyvios aplinkybės, dėl kurių Tiekėjas nebegali pristatyti Sutartyje nurodytų Prekių (pvz., Prekių nebegalima įsigyti rinkoje, Prekių gamintojas nutraukia susitarimą su Tiekėju dėl Sutartyje nurodytų Prekių ar pan.). Šiuo atveju Sutartyje nurodytos Prekės taip pat turi būti pakeistos to paties ar kito gamintojo lygiavertėmis, tokių pačių ar geresnių specifikacijų Prekėmis, nedidinant Sutartyje nustatytų Prekių įkainių.

25. Sutarties 24 punkte nurodytais atvejais Tiekėjas, norėdamas pristatyti kitas, nei Sutartyje nurodyta, Prekes, turi pateikti Vartotojui rašytinį prašymą, pridėdamas prašyme dėstomas aplinkybes pagrindžiančius dokumentus (pvz., gamintojo raštą ar pan.), taip pat pateikti naujai siūlomų Prekių atitiktį Sutarties 1 priede nustatytiems reikalavimams įrodančius dokumentus (pvz., išsamias Prekių technines specifikacijas, gamintojo atitikties deklaracijas ir pan.). Vartotojui sutikus, Prekių keitimas įforminamas rašytiniu Šalių susitarimu.

Vartotojas turi teisę nesutikti su Prekių (-ės) keitimu ir turi teisę nutraukti Sutartį, jei Tiekėjas nepateikė įrodymų ar jų pateikimas nepagrindžia keičiamų (-os) Prekių (-ės) atitikties Sutarties 1 priedo reikalavimams ir lygiavertiškumo ar geresnės kokybės, nei Sutarties 1 priede nurodytos Prekės.

26. Iki faktinio Prekių priėmimo momento (t. y. Prekių perdavimo ir priėmimo akto pasirašymo) visa atsakomybė dėl Prekių atsitiktinio žuvimo ar sugadinimo tenka Tiekėjui.

27. Prekės turi atitikti Sutarties 1 priede nustatytus reikalavimus ir turi būti sumontuotos Sutarties 1 priede nurodytomis sąlygomis.

28. Jei Tiekėjas pristato Sutarties 1 priede nurodytų reikalavimų neatitinkančias Prekes ar Prekes netinkamai sumontuoja, Vartotojas nepasirašo perdavimo ir priėmimo akto, t. y. nepriima Prekių ir reikalauja pristatyti tinkamas Prekes arba pašalinti Prekių montavimo trūkumus.

29. Nustačius Prekių trūkumus, Tiekėjas įsipareigoja ne vėliau kaip per 5 darbo dienas ar kitą Vartotojo nurodytą protingą terminą (kuris atsižvelgiant į nustatytus Prekių trūkumus bus ne trumpesnis kaip 5 darbo dienos) nuo Vartotojo rašytinės pretenzijos elektroniniu paštu gavimo dienos savo sąskaita tokias Prekes pakeisti kitomis, kokybiškomis Prekėmis arba ištaisyti Prekių montavimo trūkumus.

30. Jei Prekių trūkumai paaiškėja po Prekių priėmimo, Vartotojas turi teisę reikalauti, kad Tiekėjas nedelsdamas ar per kitą Vartotojo nurodytą protingą terminą, kuris bus ne trumpesnis kaip 5 darbo dienos, nemokamai Prekių trūkumus pašalintų.

**VII SKYRIUS**

**ŠALIŲ ĮSIPAREIGOJIMAI**

31. Vartotojas įsipareigoja:

31.1. bendradarbiauti su Tiekėju, teikiant Sutarties vykdymui pagrįstai reikalingą informaciją;

31.2. teikdamas Užsakymą, neviršyti Sutarties 2 priede nurodytų maksimalių Prekių kiekių;

31.3. priimti kokybiškas, Sutarties 1 priedo reikalavimus atitinkančias, tinkamai sumontuotas Prekes ir pasirašyti Prekių perdavimo ir priėmimo aktą (-us);

31.4. sumokėti Tiekėjui už priimtas Prekes pagal Sutarties 2 priede nurodytus Prekių įkainius, Sutarties V skyriuje nustatyta tvarka ir terminais.

32. Tiekėjas įsipareigoja:

32.1. užtikrinti, kad Prekės būtų kokybiškos, atitiktų Sutarties 1 priede nustatytus reikalavimus, būtų pristatytos, suneštos ir sumontuotos Sutarties 1 priede nurodytomis sąlygomis ir terminu Vartotojo nurodytose patalpose, esančiose Sutarties 7 punkte nurodytu adresu;

32.2. bendradarbiauti su Vartotoju, vadovautis jo teikiamomis pastabomis, atsižvelgti į pagrįstai keliamus kokybės ir kitus Prekėms keliamus reikalavimus. Esant Vartotojo prašymui, teikti paaiškinimus, informaciją apie Sutarties vykdymo eigą raštu ar žodžiu;

32.3. nedelsdamas raštu informuoti Vartotoją apie Sutarties vykdymo metu atsiradusias aplinkybes, kliudančias patiekti Prekes, nurodant aplinkybių priežastis ir numatomą trukmę;

32.4. garantuoti Prekių ir jų montavimo kokybę ir, Vartotojui pareikalavus, ne vėliau kaip per 5 darbo dienas ar kitą Vartotojo nurodytą protingą terminą (kuris atsižvelgiant į nustatytus Prekių ar jų montavimo trūkumus bus ne trumpesnis kaip 5 darbo dienos) nuo Vartotojo rašytinės pretenzijos elektroniniu paštu gavimo dienos nemokamai pašalinti Prekių montavimo trūkumus arba pakeisti nekokybiškas, Sutarties 1 priede nustatytų reikalavimų neatitinkančias Prekes kitomis kokybiškomis, Sutarties 1 priede nustatytus reikalavimus atitinkančiomis Prekėmis;

32.5. garantuoti, kad tretieji asmenys į Prekes neturi jokių teisių ar pretenzijų ir jos nėra teisminio ginčo objektas;

32.6. per garantinį terminą, kuris prasideda po Prekių perdavimo ir priėmimo akto pasirašymo dienos (įskaitant ir papildomą garantinį terminą, nurodytą Sutarties 7 punkte, Sutarties 1 priede), išaiškėjus Prekių trūkumams, Tiekėjas, gavęs rašytinį pranešimą iš Vartotojo, per jame nurodytą protingą terminą, kuris bus ne trumpesnis kaip 10 (dešimt) darbo dienų, privalo pašalinti Prekės (-ių) trūkumus, sutaisydamas Prekes ar jų dalį arba pakeisdamas Prekę nauja Preke ar jos dalimi. Sutaisytoje Prekių dalyje pakartotinai nustačius Prekių trūkumų, Tiekėjas privalo pakeisti Prekes naujomis kokybiškomis Prekėmis, nebent Vartotojas raštu sutiktų Prekes dar kartą taisyti.

 Pašalinus Prekių trūkumus, garantinis terminas sutaisytajai Prekių daliai ar naujoms Prekėms vėl pradedamas skaičiuoti nuo tinkamai sutaisytų ar pakeistų Prekių (ar jų dalių) perdavimo Vartotojui dienos.

Vartotojas per 5 (penkias) darbo dienas po Tiekėjo pranešimo apie Prekių trūkumų pašalinimą gavimo privalo patikrinti trūkumus, nurodytus Vartotojo pranešime, ir raštu patvirtinti, kurie Prekių trūkumai buvo pašalinti.

Jeigu Tiekėjas atsisako pašalinti arba nepašalina Prekių trūkumų per Vartotojo nustatytą protingą terminą, Vartotojas turi teisę pašalinti Prekių trūkumus, pasamdydamas trečiuosius asmenis, iš anksto apie tai informuodamas Tiekėją, ir pareikalauti Tiekėjo atlyginti Prekių trūkumų šalinimo išlaidas ir padengti patirtus nuostolius, taip pat sumokėti Sutarties 37 punkte nurodytą baudą.

Tiekėjas neatsako už Prekių trūkumus, kurie atsirado dėl Prekių normalaus susidėvėjimo, jų netinkamo naudojimo ar priežiūros arba Vartotojo, jo personalo arba trečiųjų asmenų kaltės, su sąlyga, kad nėra Tiekėjo kaltės dėl tokių Prekių trūkumų, Prekių netinkamo naudojimo ar priežiūros;

 32.7. perduoti Vartotojui nuosavybės teise Prekes ir visą su jomis susijusią dokumentaciją (Prekių surinkimo, naudojimo, priežiūros instrukcijas, garantijas ir pan.).

**VIII SKYRIUS**

**ŠALIŲ TEISĖS IR ATSAKOMYBĖ. SUTARTIES NUTRAUKIMAS**

33. Už savo sutartinių įsipareigojimų nevykdymą ir (ar) netinkamą vykdymą Šalys atsako Sutartyje ir teisės aktuose nustatyta tvarka.

34. Vartotojas:

34.1. atsako už atsiskaitymą su Tiekėju Sutarties V skyriuje nustatyta tvarka ir terminu;

34.2. Tiekėjo reikalavimu moka jam 0,02 proc. dydžio delspinigius nuo laiku neapmokėtoje sąskaitoje faktūroje nurodytos sumos už kiekvieną uždelstą dieną jei dėl savo kaltės neatsiskaito su Tiekėju už Prekes per Sutarties 19 punkte nurodytą terminą;

34.3. turi teisę tikrinti, kaip Tiekėjas vykdo Sutartyje nurodytus įsipareigojimus; reikalauti, kad Tiekėjas Sutartyje nustatyta tvarka pašalintų Prekių ar jų montavimo trūkumus, ir (ar) patiektų naujas, kokybiškas, Sutarties sąlygas atitinkančias Prekes, jei Tiekėjo pristatytos Prekės nekokybiškos ir (ar) neatitinka Sutarties 1 priede nurodytų reikalavimų;

34.4. turi teisę reikalauti Sutartyje numatytų baudų;

34.5. turi teisę Sutartyje numatytais atvejais nutraukti Sutartį;

34.6. turi teisę vienašališkai nutraukti Sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų;

34.7. turi teisę nepasirašyti Prekių perdavimo ir priėmimo akto ir nemokėti už netinkamos kokybės, Sutarties 1 priede nurodytų reikalavimų neatitinkančias Prekes.

35. Tiekėjas:

35.1. atsako už Sutartimi prisiimtų įsipareigojimų vykdymą kokybiškai ir laiku;

35.2. garantuoja Prekių kokybę ir patvirtina, kad Prekių kokybė atitinka teisės aktuose, Sutarties 1 priede nurodytus reikalavimus;

35.3. turi teisę savo Sutarties įsipareigojimams vykdyti pasitelkti subtiekėjus ir atsako už jų prievolių vykdymą ar netinkamą vykdymą. Ne vėliau negu Sutartis pradedama vykdyti, turi pranešti Vartotojui tuo metu žinomų subtiekėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subtiekėjus. Savavališkas subtiekėjų pakeitimas ar pasitelkimas yra esminis Sutarties sąlygų pažeidimas. Tiekėjas atsako už subtiekėjų (jei tokie yra pasitelkiami) prievolių vykdymą ar netinkamą vykdymą;

35.4. Sutarties vykdymo metu Tiekėjas gali pakeisti ar pasitelkti naujus subtiekėjus (Vartotojui pareikalavus – privalo pakeisti). Apie tai atitinkamas Tiekėjas turi raštu informuoti Vartotoją, nurodydamas subtiekėjų pakeitimo ar pasitelkimo priežastis ir, jeigu Vartotojas reikalauja, – pateikti subtiekėjo pašalinimo pagrindų nebuvimą patvirtinančius dokumentus. Gavęs tokį pranešimą ir subtiekėjo pašalinimo pagrindų nebuvimą patvirtinančius dokumentus, jeigu juos buvo prašoma pateikti, Vartotojas, jei pateikti visi privalomi dokumentai ir nėra subtiekėjo pašalinimo pagrindų, per 5 darbo dienas su Tiekėju sudaro susitarimą dėl subtiekėjų pakeitimo ar pasitelkimo. Jį pasirašo abi Sutarties šalys. Šis susitarimas yra laikomas neatskiriama Sutarties dalimi. Tiekėjas negali vienašališkai keisti ar pasitelkti naujų subtiekėjų, apie tai raštu neinformavęs Vartotojo ir tokio pakeitimo neįforminęs rašytiniu susitarimu su Vartotoju. Šios nuostatos nesilaikymas yra esminis Sutarties pažeidimas. Jei pakeisto ar pasitelkto naujo subtiekėjo padėtis atitinka bent vieną Konkurso sąlygose nustatytą pašalinimo pagrindą (jeigu Vartotojas prašė pateikti subtiekėjo pašalinimo pagrindų nebuvimą įrodančius dokumentus), Vartotojas reikalauja, kad Tiekėjas per Vartotojo nustatytą terminą pakeistų minėtą subtiekėją reikalavimus atitinkančiu subtiekėju. Jei Tiekėjas neranda kito reikalavimus atitinkančio subtiekėjo, Vartotojas turi teisę vienašališkai nutraukti Sutartį;

35.5. turi teisę gauti Sutartyje numatytą užmokestį už kokybiškas, Sutarties 1 priede nustatytus reikalavimus atitinkančias Prekes ir reikalauti, kad Vartotojas vykdytų kitus Sutartimi prisiimtus įsipareigojimus;

35.6. Sutarties vykdymo metu pasikeitus Prekių asortimentui (Sutarties 24 punkte nustatytais atvejais), turi teisę pateikti kitas, ne blogesnes nei pasiūlyta, Sutarties 1 priedo reikalavimus atitinkančias Prekes už Sutarties 2 priede nustatytus ar mažesnius Įkainius. Prekių keitimas įforminamas rašytiniu Šalių susitarimu Sutarties 25 punkte nustatyta tvarka;

35.7. turi teisę parduoti Sutarties 1 priede nurodytas Prekes už mažesnį įkainį, nei nurodyta Sutarties 2 priede, nekeičiant Sutarties 7 punkte ir Sutarties 1 priede nurodyto papildomo garantinio termino (jeigu papildomas garantinis terminas buvo pasiūlytas). Tokiu atveju Tiekėjas raštu pateikia pasiūlymą ir, jei Vartotojas pritaria, pateikia sąskaitą faktūrą, kurioje nurodomas atitinkamai sumažintas Prekės įkainis.

36. Jeigu Tiekėjas vėluoja pristatyti ir sumontuoti Prekes Sutarties 1 priede nurodytu terminu ir (ar) pristatytos Prekės yra netinkamos kokybės ir (ar) neatitinka Sutarties 1 priede nurodytų reikalavimų ir (ar) yra netinkamai sumontuotos ir Tiekėjas vėluoja ištaisyti nustatytus Prekių trūkumus per Sutartyje ar Vartotojo nurodytą protingą terminą ir jų nepakeičia tinkamomis Prekėmis ir (ar) neištaiso jų montavimo trūkumų, tokiu atveju Tiekėjas moka Vartotojui 20 (dvidešimt) Eur dydžio baudą už kiekvieną uždelstą dieną. Vartotojas turi teisę baudas išskaičiuoti iš Tiekėjui mokėtinų sumų.

37. Vartotojui pareikalavus, moka 100 Eur baudą už Sutarties 32.6 papunkčio nesilaikymą už kiekvieną atvejį atskirai, Sutarties 1 priedo 4 punkte nurodyto reikalaujamo garantinio laikotarpio metu, ir 500 Eur baudą už Sutarties 32.6 papunkčio nesilaikymą už kiekvieną atvejį atskirai, kai šio įsipareigojimo nesilaikoma Tiekėjo suteiktos papildomos garantijos (Sutarties 7 punkte, Sutarties 1 priedo 4 punkto lentelėje nurodytas terminas (jei toks yra) metu.

38. Šalis neatsako už Sutartyje nustatytų įsipareigojimų neįvykdymą arba netinkamą įvykdymą, jeigu tai įvyko dėl kitos Šalies kaltės. Šalių ginčai dėl Sutarties nevykdymo ar dėl netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka.

39. Dėl esminių Sutarties sąlygų pažeidimų Sutartis nutraukiama vienašališkai, pranešus apie Sutarties nutraukimą Sutartį iš esmės pažeidusiai Šaliai prieš 7 darbo dienas. Jeigu Tiekėjas nevykdo Sutartyje numatytų įsipareigojimų (reikalavimų) ir (ar) Vartotojas nutraukia Sutartį dėl 40 punkte nurodytų esminių Sutarties pažeidimų ar, nesant Vartotojo kaltės, Sutartį vienašališkai nutraukia Tiekėjas, tokiu atveju Tiekėjas įsipareigoja sumokėti Vartotojui 5 (penkių) procentų baudą nuo pradinės Sutarties vertės. Tiekėjas privalo sumokėti baudą per 10 darbo dienų nuo atitinkamo reikalavimo pateikimo dienos. Ta pati nuostata taikoma ir Vartotojui, jeigu Sutartis nutraukiama dėl Sutarties 40.2 papunktyje nurodyto pažeidimo.

40. Esminiu Sutarties pažeidimu laikoma:

40.1. jeigu Tiekėjas:

40.1.1. pažeidė pateiktą pareiškimą ir garantiją dėl savo pašalinimo pagrindų nebuvimo ar kvalifikacijos (jei buvo reikalaujama), ir (ar) iš esmės pažeidė kitas Sutartyje pateiktas garantijas (Sutarties II skyrius);

40.1.2. daugiau kaip 10 darbo dienų vėluoja pristatyti ir sumontuoti Prekes;

40.1.3. patiektos Prekės yra netinkamos kokybės ar neatitinka Sutarties 1 priede nurodytų reikalavimų, ar yra netinkamai sumontuotos ir Tiekėjas per Sutartyje ar Vartotojo nurodytą protingą terminą jų nepakeičia tinkamomis ar nepašalina Prekių montavimo trūkumų;

40.1.4. be Vartotojo žinios (nesudarius rašytinio susitarimo) pasitelkia ar pakeičia subtiekėjus;

40.2. jeigu Vartotojas vėluoja apmokėti Tiekėjo, vadovaujantis Sutarties V skyriuje nustatyta tvarka, pateiktą sąskaitą faktūrą daugiau nei 60 kalendorinių dienų nuo jos gavimo dienos;

40.3. kitais Sutarties ir teisės aktų numatytais atvejais. Nustatydamos, ar Sutarties pažeidimas yra esminis, Šalys vadovaujasi Lietuvos Respublikos civilinio kodekso 6.217 straipsniu.

41. Nutraukus Sutartį dėl Tiekėjo kaltės ar Tiekėjui nepagrįstai nutraukus Sutartį, Vartotojas įgyja teisę reikalauti Sutarties 39 punkte nustatytos baudos.

**IX SKYRIUS**

**SUTARTIES GALIOJIMAS. KEITIMAS**

42. Sutartis įsigalioja:

42.1. jei sudaroma elektroninė Sutartis, ji įsigalioja, kai Sutarties Šalys ją pasirašo kvalifikuotais elektroniniais parašais;

42.2. jei Sutartis sudaroma pasirašant popierinį dokumentą, ji įsigalioja, kai Sutartį pasirašo ir patvirtina antspaudais (jei tokie yra) abi Sutarties Šalys. Sutartis sudaroma dviem vienodą teisinę galią turinčiais egzemplioriais, po vieną abiem Šalims.

Sutartis galioja iki visiško sutartinių įsipareigojimų įvykdymo pagal šią Sutartį, arba iki Sutarties nutraukimo, bet ne ilgiau kaip .......... mėnesius nuo Sutarties įsigaliojimo dienos *(nurodyti terminą, kuris negali būti trumpesnis kaip 5 mėnesiai (šis minimalus Sutarties galiojimo terminas nurodomas tokiu atveju, jei Vartotojas Užsakymą Tiekėjui pateikia kitą dieną po Sutarties įsigaliojimo dienos), tačiau Sutartis negali galioti ilgiau nei iki 2026-04-30)*.

43. Nutraukus Sutartį ar jai pasibaigus, lieka galioti Sutarties sąlygos, susijusios su ginčų nagrinėjimo tvarka, Prekių garantija ir atsiskaitymais tarp Šalių pagal Sutartį, taip pat visos kitos Sutarties sąlygos, kurios pagal savo esmę lieka galioti po Sutarties pasibaigimo, arba turi išlikti galioti, kad būtų visiškai įvykdyta Sutartis.

44. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka. Vartotojas VPĮ 33 straipsnyje nustatyta tvarka paskelbia skelbimą apie Sutarties keitimą.

45. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą nesutinkanti kita Šalis raštu motyvuotai atsako per 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami rašytiniu susitarimu, kuris yra neatskiriama Sutarties dalis.

Šalims nesutarus dėl Sutarties sąlygų keitimo per 1 mėnesį nuo vienos iš Šalių rašytinio kreipimosi (kvietimo derėtis, pretenzijos, prašymo pašalinti pažeidimus ir pan.), toks ginčas gali būti sprendžiamas Lietuvos Respublikos teismuose Lietuvos Respublikos teisės aktų nustatyta tvarka. Šalių susitarimu teismingumas nustatomas pagal Vartotojo buveinės adresą.

46. Sutartis gali būti nutraukta prieš terminą abiejų Šalių rašytiniu susitarimu ir Lietuvos Respublikos civilinio kodekso nustatyta tvarka.

**X SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

47. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis.

48. Šalis turi nedelsdama, t. y. ne vėliau kaip per 3 darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

49. Jeigu nenugalimos jėgos aplinkybės tęsiasi ilgiau kaip 3 mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**XI SKYRIUS**

**KITOS SĄLYGOS**

50. Iškilusius nesutarimus dėl Sutarties vykdymo ar netinkamo jos vykdymo Šalys sprendžia tarpusavio susitarimu, o nesusitarusios per 1 mėn. – Lietuvos Respublikos įstatymų nustatyta tvarka. Teismingumas nustatomas pagal Vartotojo buveinės vietą.

51. Šalys įsipareigoja laikytis konfidencialumo: neatskleisti raštu, žodžiu ar kitokiu būdu tretiesiems asmenims jokios komercinės ar finansinės informacijos, kurią sužinojo vykdydamos Sutartį.

52. Apie juridinio asmens adreso, rekvizitų pasikeitimą Šalys turi pranešti viena kitai per 3  darbo dienas nuo pasikeitimo dienos. Šalis, nevykdanti šio įsipareigojimo, negali reikšti pretenzijų, jog negavo pranešimų, siųstų paskutiniu jos nurodytu adresu.

53. Vartotojo paskirti atsakingi asmenys:

53.1. už Sutarties ir jos pakeitimų paskelbimą – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

53.2. už Sutarties vykdymą – \_\_\_\_\_\_\_\_\_\_\_\_\_\_\_.

54. Visi pagal Sutartį pateikiami pranešimai turi būti rašytiniai. Jie gali būti įteikiami asmeniškai ar siunčiami elektroniniu paštu ar registruotuoju laišku šiais adresais:

54.1. Vartotojui – .................................., LT-............ Kaunas, el. p. ...............................;

54.2. Tiekėjui –................................................... , LT-....................., el. p. ................................

55. Prie Sutarties pridedami dokumentai:

55.1. Prekių techninė specifikacija (iš Preliminariosios sutarties 2 priedo) (1 priedas), ... l.;

55.2. Prekių įkainiai, maksimalūs kiekiai (2 priedas), ... l.;

55.3. Subtiekėjų ir jiems perduodamų tiekti Prekių sąrašas (*pridedama, jei yra pasitelkiami subtiekėjai*).

**XII SKYRIUS**

**ŠALIŲ JURIDINIAI ADRESAI IR BANKO REKVIZITAI**

 **Vartotojas Tiekėjas**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_kodas \_\_\_\_\_\_\_\_\_\_\_Adresas\_\_\_\_\_\_\_\_\_, LT\_\_\_\_\_ KaunasA. s. LT \_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_\_\_\_\_Banko kodas \_\_\_\_\_\_\_\_\_\_\_\_\_\_ |  |
| (Pasirašančio asmens pareigos)  | (Pasirašančio asmens pareigos)  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) (A. V.)(Data) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)(Data) |